മാധ്യമ ചര്ച്ചകളില് സ്ത്രീ വിരുദ്ധ പരാമര്ശം കടന്നുവരുന്നു, മാര്ഗരേഖ തയ്യാറാക്കും: പി സതീദേവി Latest മാധ്യമ ചര്ച്ചകളില് സ്ത്രീ വിരുദ്ധ പരാമര്ശം ഉണ്ടാകുന്നതായി വനിതാ കമ്മീഷന് അധ്യക്ഷ പി.സതീദേവി. വാര്ത്താ ചാനലുകള് ചര്ച്ചകളില് സ്ത്രീവിരുദ്ധ പരാമര്ശ രീതികള് തുടരുന്നത് നിര്ത്തണമെന്ന് അധ്യക്ഷ പി.സതീദേവി പറഞ്ഞു. സ്ത്രീ സംരക്ഷണത്തില് മാധ്യമങ്ങള്ക്ക് വലിയ ഉത്തരവാദിത്തമുണ്ടെന്നും മാധ്യമങ്ങളുമായി ചര്ച്ച നടത്തി മാര്ഗരേഖ ഉണ്ടാകുന്ന കാര്യം ആലോചിക്കുമെന്നും വനിതാ കമ്മീഷന് അധ്യക്ഷ പി.സതീദേവി വ്യക്തമാക്കി. അതേസമയം, അഭിഭാഷ മനീഷ രാധാകൃഷ്ണന്റെ പരാതി നാളെ നേരിട്ട് കേള്ക്കുമെന്ന് പി.സതീദേവി അറിയിച്ചു. കുറ്റക്കാര്ക്കെതിരെ അടിയന്തരമായി നടപടിയെടുക്കുമെന്നും പി.സതീദേവി പറഞ്ഞു. സ്ത്രീകളുടെ അന്തസിന് പോറലേല്പ്പിക്കുന്ന ഒരു പ്രവൃത്തിയും അംഗീകരിക്കില്ലെന്നും അധ്യക്ഷ കൂട്ടിച്ചേര്ത്തു. ഏഷ്യാനെറ്റ് ന്യൂസിലെ ചര്ച്ചാ പരിപാടിയിലാണ് മനീഷ രാധാകൃഷ്ണനെതിരെ അധിക്ഷേപ പരാമര്ശമുണ്ടായത്. വിവാദ പരാമര്ശം നടത്തിയ റഓയ് മാത്യുവിനെതിരെയും അവതാരകന് വിനു.വി ജോണിനെതിരെയും മനീഷ രാധാകൃഷ്ണന് പരാതി നല്കിയിട്ടുണ്ട്. English Summary : p sathidevi against sexist comment in media